Георги Христов (певец)
Георги Стефанов Христов е известен български поп певец, композитор и текстописец. В края на 80-те години се превръща в една от най-ярките звезди на българската поп музика.

Има издадени 18 музикални албума. Едни от най-големите му хитове през годините са: „Черно и бяло“, „Нямам нужда от много приятели“, „Не съжалявайте“, „Илюзия“, „Повтаряй ми, че ме обичаш“, „Сезони“, „Още те обичам“, „Нещо невероятно“, „Момичетата от нашия клас“, „Кой е той“, „Любовта е дар“, „И само дъжд“, „Пей, сърце“, „Отчаяние няма“, „Аз и ти, без него“, „Да обичаш не е грях“, „Песен за стария моряк“, „Не казах нищо“, „Шанс за децата“, „Пожелавам ви късмет“, „Чудак“, „Бог се роди, Коледо“, „Безкрайна любов“, „Душата ми е стон“, „Иди си“, „Щастлив съм“, „Животът е измама“, „Животът ни е даден“, „Прескочи го“, „Какъвто съм, такъв съм“, „Как си отивате, приятели...“, „Още“, „Болка“, „Изгарям“, „Скитникът“ и др.

Биография 
Георги Христов е роден на 28 януари 1964 г. в София. От малък мечтае да стане певец и успоредно с обучението си в училище ходи и на уроци по музика. Първата му публична изява била на 5 г., когато леля му го качва на сцената на бар „Москва“ и той изпълнява песента „Бу-бу“ на Оскар Бентан. Професионално пред публика пее за първи път шестгодишен на сцената на читалище „Раковски“ на празника на училището си. Песента е „Моя страна, моя България“ на Емил Димитров, която той представя с акордеон.

Завършил е Държавната музикална академия, специалност: „Поп музика“ през 1983 г. Още по време на следването си става солист на група „Такт“ и през лятото на 1981 г. реализира първия си студиен запис на песента „Следи“, на която по-късно прави кавър-версия. Съвсем в началото на своята кариера, още студент, Георги Христов гастролира в Монголия и бившия Съветски съюз с Биг бенда на Българското национално радио с диригент Вили Казасян.

Автори на първите му песни са композиторите Зорница Попова и Мария Нейкова. Добива популярност с хитовата диско песен „Кой е той“ от албума „Естрадна мозайка 4“ (1985). Песента е кавър версия на Colour My Love на италианската италодиско група „Фън Фън“.

Участва и печели престижните фестивали „Златният Орфей“ (1988, 1992), „Мелодия на годината“ (1986, 1992), „Бургас, морето и неговите трудови хора“ (1987), радиоконкурса „Пролет“.

Концертира в България и в чужбина – Европа, Азия и САЩ – със своята вокално-инструментална група „Черно и бяло“ и собствен балет. Пее на пет езика.

Печелил е отличия и награди, виж пълния списък по-долу. Георги Христов е автор на музиката и текста на 90% от песните, които изпълнява.

Георги Христов има разнообразен репертоар, който включва: балади, диско, латино, рок и фолклор от различни краища на България (родопски, добруджански, македонски песни).

Музика за него са писали: Зорница Попова, Тончо Русев, Борис Чакъров, Димитър Гетов, Мария Нейкова, Морис Аладжем, Вили Казасян, Иван Пеев, Найден Андреев, Мария Ганева и други.

Георги Христов е баща на 2 деца.

Награди 
 2014 „Златен век“ за изключителни творчески постижения – Министерство на културата;
 2008 Кристална лира за албума Camino и концерта на 10.10.2008 г. в зала 1 на НДК – награда на Съюза на българските музикални и танцови дейци за изключителни творчески постижения;
 2005 Специална награда на София за изключителни творчески постижения;
 2005 Наградата на публиката и Трета награда на професионалното жури на Пролетния радиоконкурс за поп- и рок песни на БНР („Хоризонт“) за песента „Пожелавам ви късмет“;
 2004 Певец на годината – „Мело ТВ Мания“, БНТ;
 2000 Гран При – „Евро песен“, Прага за песента „Безкрайна любов“;
 1999 Гран При, Малта – най-добра песен и най-добър певец;
 1997 Златен медал – Олимпиада на изкуствата, Лос Анжелис (САЩ);
 1996 Специална награда „Кристална лира“ на Съюза на музикалните дейци в България;
 1995 Певец на годината – Национални годишни награди за поп- и рок музика;
 1995 „Златният Орфей+“;
 1993 Гран При, Букурещ;
 1992 Първо място – „Златният Орфей“ за песента „Аз и ти, без него“, Гран При не се присъжда;
 1992 Голямата награда – „Мелодия на годината“ за песента „Не съжалявайте“;
 1988 Първо място – „Златният Орфей“ за песента „Отчаяние няма“, Гран При не се присъжда;
 1988 Второ място, Росток (Германия);
 1987 Първо място – „Бургас и морето“ с „Песен за стария моряк“;
 1986 Първо място, Наградата на публиката и специална награда от „Съюза на българските композитори“ в конкурса „Мелодия на годината“, Велико Търново;
 1986 Първо място – Пролетен радиоконкурс за поп- и рок песни на БНР;

Дискография 
На част от албумите е продуцент, а на последните и издател.
 1987 – „Криле“

 1987 – „Черно и бяло“

 1987 – „Всичко е музика“ с Росица Кирилова

 1988 – „Нещо невероятно“ с Росица Кирилова

 1989 – „Моят път“

 1991 – „Не съжалявайте“ – Неиздаден албум

 1994 – „Карузо“

 1995 – „Майчице“

 1996 – „Избрах за вас“

 1998 – „Безкрайна Любов“

 2000 – Millenium

 2004 – „Още...“

 2005 – The Best 1

 2006 – The Best 2

 2007 – The Best 3

 2008 – Camino

 2012 – „Още Те Обичам – Златни балади“

 2015 – „Изгарям“

 Песни в мюзикъли
 „Утре в десет“

 Сингли

 Други песни на Георги Христов
 1983 – Очите ти – м.ар. Любомир Денев, т. Живко Колев – от мюзикъла „Утре в десет“
 1983 – Думи за сбогом – дует със Стефка Оникян – м.ар. Любомир Денев, т. Живко Колев – от мюзикъла „Утре в десет“
 1984 – Истина – м.ар. Тодор Филков, т. Волен Николаев – от фестивала „Златният Орфей“
 1984 – Обич за обич – м. Георги Кордов, т. Евтим Евтимов, ар. Панайот Славчев
 1985 – Кой е той – б.т. Жива Кюлджиева, ар. Димитър Гетов – от албума „Естрадна мозайка 4“
 1985 – Моряшка любов – м. Зорница Попова, т. Йордан Янков – Награда на съюза на българските композитори на фестивала „Бургас и морето“
 1985 – След работа – м.ар. Димитър Гетов, т. Дамян Дамянов, съпровождат Сребърни звезди – от албума „Кремиковски искри 3“
 1985 – Звезди в очите – дует с Нели Рангелова – м.ар. Кристиян Бояджиев, т. Георги Евдокиев – от албума „Кремиковски искри 2“
 1986 – Да обичаш не е грях – м. Морис Аладжем, т. Тодор Анастасов, ар. Иван и Евгени Платови – от Мелодия на годината
 1986 – Не бързай – м.ар. Димитър Гетов, т. Димитър Ценов – от албума „Естрадна палитра 1“
 1986 – Романс за Балчик – м. Атанас Бояджиев, т. Емил Розин, ар. Христо Йоцов, съпровожда ЕОКТР, диригент Вили Казасян – от албума „Песни за Балчик“
 1986 – Пролет – дует с Петя Буюклиева – м. Тончо Русев, т. Петя Дубарова, ар. Димитър Гетов – от албума по стихове на Петя Дубарова „Радостта като сълза“
 1986 – Идвай с надежда – дует с Росица Кирилова – м.ар. Владимир Джамбазов, т. Георги Начев, съпровожда ЕОКТР, диригент Вили Казасян – от фестивала „Златният Орфей“
 1987 – Влюбен и щастлив – м.ар. Александър Миладинов, т. Надежда Захариева – от Младежкия конкурс за забавна песен
 1987 – Всяка нежност е за двама – м. Зорница Попова, т. Йордан Янков, ар. Димитър Гетов – от албума „25 години Сребърни звезди“
 1987 – За самотата – м.ар. Кристиян Бояджиев, т. Волен Николаев – от албума „25 години Сребърни звезди“
 1987 – Има такъв град – м.ар. Иван Пеев, т. Георги Бакалов – от албума „Песни за Тутракан и дружбабата“
 1987 – Като вятър луд – м.ар. Жан Шейтанов, т. Димитър Ценов – от албума „Танцувайте с нас“
 1987 – Лудо сърце – м. Морис Аладжем, т. Тодор Анастасов, ар. Евгени Платов – от албума „Млади изпълнители пеят песните на Морис Аладжем“
 1987 – На България – м.ар. Кристиян Бояджиев, т. Лиляна Стефанова – от албума „Да бъде ден, да има мир и песен“
 1987 – Песен за стария моряк – м. Зорница Попова, т. Йордан Янков, ар. Димитър Гетов – от фестивала „Бургас и морето“
 1987 – От утре – дует с Петя Буюклиева – м. Стефан Илиев, т. Александър Петров, ар. Александър Кипров – от албума „Стадион“
 1988 – Българска зора – м. Любомир Дамянов, т. Георги Начев, ар. Евгени Платов – от албума „Песни за белия град 3“
 1988 – Заек – м.ар. Асен Драгнев и Румен Бояджиев, т. Живко Колев – от албума „21 забавни детски песни за животните“
 1988 – Отчаяние няма – м. Зорница Попова, т. Йордан Янков, ар. Иван Платов – Първа награда на фестивала „Златният Орфей“
 1990 – Когато – м. Мария Ганева, т. Иван Тенев, ар. Борис Чакъров
 1990 – Късмети – м.ар. Димитър Пенев, т. Ани Владимирова – от албума с детски песни от Димитър Пенев „Мечтите ми са сини“
 1990 – 300 000 песни – с участието на известни естрадни изпълнители – м.ар. Кристиян Бояджиев, т. Александър Петров – от албума „300 000 песни“
 1990 – Само аз – дует с Росица Кирилова – м. Мария Нейкова, т. Георги Начев, ар. Боян Динев – от албума на Мария Нейкова „За себе си и за другите“
 1992 – Аз и ти без него – м. Зорница Попова, т. Йордан Янков, ар. Панайот Славчев – Първа награда на фестивала „Златният Орфей“
 1992 – Някой забравен приятел
 1992 – Дай ми ръка на раздяла
 1992 – Две сълзи след мен – м.ар.Румен Андонов, т. Дамян Дамянов
 1993 – Коктейлите на Влади – м.ар. Димитър Гетов, т. Владислав Карамфилов-Въргала – от предаването „Коктейлите на Влади“
 1993 – Нова година – м. Георги Христов, т. Владислав Карамфилов-Въргала, ар. Борис Чакъров – от предаването „Коктейлите на Влади“
 1995 – Рожден ден – с участието на Бон-бон – м. Зорница Попова, т. Йордан Янков, ар. Борис Чакъров
 1995 – Бог, цар, отечество – м.ар. Александър Бръзицов, т. Матей Стоянов – от албума „Бог, цар, отечество“ на клуб „Свети Иван Рилски“
 1995 – Кристален свят – дует с Нели Рангелова – м.ар. Красимир Гюлмезов, т. Александър Петров – от албума на Нели Рангелова „Само ти“
 1995 – Една любов – дует с Нели Рангелова – м.ар. Красимир Гюлмезов, т. Александър Петров – от албума на Нели Рангелова „Само ти“
 1996 – Химн на Нефтохимик – м.т. Георги Христов, ар. Борис Чакъров
 1997 – У дома – дует със Силвия Кацарова – м.т. Валентин Пензов, ар. Борис Чакъров
 1998 – Коледна звезда – с участието на Бон-бон – м.ар. Александър Бръзицов, т. Александър Петров – от албума на Александър Бръзицов „Прошепнати мечти“
 2005 – Една звезда – с участието на Бон-бон

Текстове 
Георги Христов като текстописец:

Галерия

Източници

Външни препратки 
 Официална Facebook страница
 Официален YouTube канал

Български поп певци
Български композитори
Възпитаници на Националната музикална академия
Родени в София